CELEX: 22004D0081
Language: lt
Date: 1086652800000
Title: 2004/81/: 2004 m. birželio 8 d. EEE jungtinio komiteto sprendimas Nr. 81/2004, iš dalies keičiantis EEE susitarimo XVI priedą (Viešieji pirkimai)

25.11.2004   
            
            
               LT
            
            
               Europos Sąjungos oficialusis leidinys
            
            
               L 349/38
            
         
      EEE JUNGTINIO KOMITETO SPRENDIMAS
   
   Nr. 81/2004
   2004 m. birželio 8 d.
   iš dalies keičiantis EEE susitarimo XVI priedą (Viešieji pirkimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XVI priedas buvo iš dalies pakeistas Susitarimu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje, pasirašytu 2003 m. spalio 14 d. Liuksemburge (1).
            
         
               (1)
            
            
               Į Susitarimą turi būti įtrauktas 2003 m. gruodžio 16 d. Komisijos reglamentas (EB) Nr. 2151/2003, iš dalies keičiantis Europos Parlamento ir Tarybos reglamentą (EB) Nr. 2195/2002 dėl Bendro viešųjų pirkimų žodyno (2),
            
         NUSPRENDĖ:
   1 straipsnis
   Susitarimo XVI priedo 6a punktas (Europos Parlamento ir Tarybos reglamentas (EB) Nr. 2195/2002) papildomas šiuo tekstu:
   „ , su pakeitimais, padarytais:
   
               —
            
            
               
                  32003 R 2151: 2003 m. gruodžio 16 d. Komisijos reglamentas (EB) Nr. 2151/2003, iš dalies keičiantis Europos Parlamento ir Tarybos reglamentą (EB) Nr. 2195/2002 (OL L 329, 2003 12 17, p. 1), pataisytą OL L 330, 2003 12 18, p. 34.“
            
         2 straipsnis
   Reglamento (EB) Nr. 2151/2003 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE dalyje ir EEE priede, yra autentiški.
   3 straipsnis
   Šis sprendimas įsigalioja 2004 m. birželio 9 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. birželio 8 d.
      
         
            EEE jungtinio komiteto vardu
         
         
            Pirmininkas
         
         S. GILLESPIE
         
      
   
   
      (1)  OL L 130, 2004 4 29, p. 3.
   
      (2)  OL L 329, 2003 12 17, p. 1. Pataisytas OL L 330, 2003 12 18, p. 34.
   
      (3)  Konstitucinių reikalavimų nenurodyta.